**Tisztelt Szülők!**

Dr. Kásler Miklós emberi erőforrások minisztere 2021.03.10-én kelt 19/2021. (III.10) EMMI határozatára hivatkozva a következő tájékoztatást adom a 2021/2022. tanítási évre történő iskolai beiratkozással kapcsolatban.

A rendkívüli helyzetre tekintettel ebben a tanévben a beiratkozás elektronikus úton,

 e- mailben történik 2021.04.15- 2020.04.23 között.

 Az EMMI határozata alapján a körzettel nem rendelkező általános iskola a gyermek felvételéről saját hatáskörében 2021.04.30-ig dönt. Erről a gyermeket nevelő szülőt iskolánk 2021.05.04-ig értesíti e- mail formájában.

Iskolánk Alapító Okiratában foglaltak szerint nem fogadhatunk SNI és BTMN szakvéleménnyel rendelkező gyermekeket.

A beiratkozáshoz a következő adatok, dokumentumok szükségesek, melyeket a gyakorlo@sze.hu e-mail címre kérünk elküldeni a megadott határidőn belül.

**Adatok:**

* a gyermek neve, születési helye, ideje
* lakcíme
* szülők (gondviselők) neve, telefonszáma, e-mail címe
* jelenlegi óvoda neve
* TAJ szám
* OM azonosító szám
* választott nyelv: angol/német
* tervezett napközi igény ( előre láthatólag szeretné - e igénybe venni a napközit, és ha igen meddig: tanítás után, ebéd után, 14.30, 15.30, 17.00 óráig)
* elsősorban választott tanító néni neve (ennek a kérésnek a létszám függvényében tudunk eleget tenni)
* lakcím szerinti körzetes iskola neve, címe

**Dokumentumok szkennelve (** az eredeti dokumentumokat a 2020/2021. tanítási év első napján kell bemutatni az osztályfőnöknek):

* Születési anyakönyvi kivonat
* TAJ
* lakcímkártya
* óvodai szakvélemény
* a mellékletként megküldött, kitöltött dokumentumok.

Győr, 2021. 03. 23.

Tisztelettel:

Dr. Ruppertné Hutás Kinga

 igazgató